CELEX: 62020CN0122
Language: bg
Date: 2020-02-21 00:00:00
Title: Дело C-122/20 P: Жалба, подадена на 21 февруари 2020 г. от Bruno Gollnisch срещу решението, постановено от Общия съд (пети състав) на 10 декември 2019 г. по дело T-319/19, Bruno Gollnisch/Европейски парламент

25.5.2020   
            
            
               BG
            
            
               Официален вестник на Европейския съюз
            
            
               C 175/6
            
         
      Жалба, подадена на 21 февруари 2020 г. от Bruno Gollnisch срещу решението, постановено от Общия съд (пети състав) на 10 декември 2019 г. по дело T-319/19, Bruno Gollnisch/Европейски парламент
      (Дело C-122/20 P)
      (2020/C 175/06)
      Език на производството: френски
      
         Страни
      
      
         Жалбоподател: Bruno Gollnisch (представител: B. Bonnefoy-Claudet, адвокат)
      
         Друга страна в производството: Европейски парламент
      
         Искания на жалбоподателя
      
      Жалбоподателят иска от Съда:
      
                  —
               
               
                  да отмени определението от 10 декември 2019 г. на Общия съд на Европейския съюз по дело T-319/19,
               
            
                  —
               
               
                  да върне делото на Общия съд на Европейския съюз за ново разглеждане,
               
            
                  —
               
               
                  да му присъди сумата от 5 000 EUR за направените във връзка с настоящата жалба разноски,
               
            Да осъди Европейския парламент да заплати съдебните разноски. Ако Съдът счита, че разполага с достатъчно информация, жалбоподателят моли освен това Съдът:
      
                  —
               
               
                  да разгледа спора по същество,
               
            
                  —
               
               
                  да отмени решението на Бюрото на Европейския парламент от 10 декември 2018 г. за изменение на Мерките по прилагане на Устава на членовете на Европейския парламент,
               
            
                  —
               
               
                  да уважи исканията на жалбоподателя в първоинстанционното производство, без да се засягат исканията му, свързани с обжалваното определение,
               
            
                  —
               
               
                  да осъди Европейския парламент да понесе изцяло съдебните разноски
               
            
         Основания и основни доводи
      
      Определението е обект на критика поради това, че в него неправилно се приема, че обжалваното решение не засяга индивидуално жалбоподателя, че поради това подадената от него административна жалба от 27 февруари 2019 г. не представлява досъдебно производство и че, тъй като последната не се отчита, трябва да се приеме, че сроковете за обжалване са изтекли.